钦定古今图书集成/明伦汇编/氏族典/第502卷 > 陆龟蒙
## 钦定古今图书集成/明伦汇编/氏族典/第502卷 > 陆龟蒙

按《唐书陆龟蒙传》：“龟蒙字鲁望，元方七世孙也。父宾
虞，以文历侍御史。龟蒙少高放，通《六经》大义，尤明《春
秋》。举进士不中，居松江甫里，多所论撰，有田数百亩，
身畚锸茠剌无休时。嗜茶，置园顾渚山下，岁取租茶，
自判品第。不喜与流俗交，虽造门不肯见。不乘马升
舟，设蓬席赍束书，茶灶、笔床、钓具往来，时谓江湖散
人。”或号天随子甫里先生。后以高士召，不至，卒。